Шакира

Шакира, Шаки́ра Изабе́ль Мөбәрәк Рипо́ль (Шакирә,https://intertat.tatar/sport/ispaniya-iran-matchy-egylyrga-yaratkan-futbolchylar-shakir-ne-ire-m-kazan-arenada-iran-gimny/  šākira, , 1977 елның 2 феврале, Колумбия, Барранкилья) — нәселе Ливаннан булган Колумбия җырчысы, җырлар авторы, хореограф, модель.  ЮНИСЕФның яхшы ният илчесе (). Альбомнары иң күп сатылучы (~60 — 70 млн данә) танылган җырчылар исәбенә керә. Бүләкләре арасында ике «Грэмми», биш «MTV Video Music Awards» һ. б. премияләр бар. Җырлаганда, көнчыгыш биюе (, , , корсак биюе) башкара. Испан,  инглиз, португал, итальян, каталан телләрен камил белә, французча, гарәпчә аралаша ала, католик динен тота.

 Тәрҗемәи хәле 
1977 елның 2 февралендә Колумбиянең Барранкилья шәһәрендә туган. Әтисе Ливаннан Америкага күчкән гарәп милләтеннән, әнисе чыгышы белән Каталония һәм Кастильядан.  Язучылык белән шөгыльләнүче әтисе алтын кибетләре дә тота. Шакира бай тормышта үсә. 3 яшендә укырга өйрәнә. 4 яшендә беренче шигырен («Бәллүр роза», «La Rosa De Cristal»), 8 яшендә, мотоциклда бәрелеп үлгән кан-кардәш абыйсына багышлап, беренче җырын («Синең кара күзлегең», «Tus gafas oscuras») яза. 14 яшендә беренче альбомы «Магия» (Magia) дөнья күрә.

Һава аланында караклар җырлар тулы чемоданын урлаганнан соң язылган «Караклар кайда?» (Dónde Están los Ladrones?) дигән альбомы,  сатуга чыккан көнендә үк, 300 мең данә сатыла. 1996 елда җырчы чит илдә беренче турын уздыра. 1999 елда «Иң яхшы Латин Америкача рок» номинациясендә беренче Грэмми премиясен, 2001 елда «Иң яхшы Латин Америкача поп» номинациясендә икенче Грэмми премиясен ала. 2001 елдан башлап, Латин Америкасы илләрендәге испан телле фанатлары каршы булуга карамастан,  инглиз телле альбомнар иҗат итү юлын сайлый. 2001 елның 13 ноябрендә инглиз телендә чыгарылган беренче альбомы «Кер юу хезмәте» () АКШта беренче атнада 200 мең данә, 2002 елда дөнья буйлап 20 млн данә сатыла Shakira. Biography. Әлеге альбомы бүгенге көндә дә җырчының иң  популяр альбомы булып кала бирә. 2003 елның маенда дөнья буйлап (Төньяк Америка, Көньяк Америка, Аурупа, Азия) беренче турын уздыра. 2006 елда алты илне эченә алган турын башлый. Мексикада бушлай уздырган концертына 200 мең тамашачы килә. Шул ук елның азагында испан җырчылары Алехандро Санс,  Мигель Бозе, Америка R&B җырчысы Бейонсе  белән дуэтлар яздыра. Колумбия язучысы Габриэль Гарсиа Маркес соравы буенча, аның 1985 елда чыккан романы буенча төшерелгән «Холера көннәрендә гыйшык» (, АКШ, 2007) фильмы өчен җырлар яза. 2008 елның башында Forbes җырчыны ($ 38 миллион табышы белән) «Музыка индустриясендә иң күп акча түләнелә торган җырчылар исемлеге»ндә 4нче урынга куяDorothy Pomerantz.   The Top-Earning Women In Music. forbes.com, 29.01.2008. 2010 елда Көньяк Африкада узучы футбол буенча XIX дөнья чепмионаты өчен «Waka Waka (This Time for Africa)» () исемле рәсми җыр (гимн) яза.

Альбомнары
 Magia (1991)
 Peligro (1993)
 Pies Descalzos (1995)
 Dónde Están los Ladrones? (1998)
 Laundry Service (2001)
 Fijación Oral, Vol. 1 (2005)
 Oral Fixation, Vol. 2 (2005)
 She Wolf (2009)
 Sala El Sol (2010)
 Shakira (2014)

 Шәхси тормышы 
170px|thumb|right|Жерар Пике. 2017  
I ире-өйдәше (2000-2010 елларда) — Аргентина адвокаты Антонио де ла Руа. 
II ире-өйдәше (2010-2017 елларда) — «Барселона ФК» футболчысы Жерар Пике.  Балалары: уллары Милан Пике Мөбәрәк (2013), Саша (2015)Второго сына Пике и Шакиры назвали Сашей. sports.ru, 30.01.2015.

 Әдәбият 
 Февральдә кабынган йолдызлар. Шакира. «Сөембикә», 2017 ел, февраль, 63нче бит.

 Сылтамалар 
  Шакира. Рәсми сайт

 Искәрмәләр 

Төркем:Колумбия җырчылары
Төркем:«Грэмми» премиясе лауреатлары
Төркем:Сәнгатьләр һәм әдәбият француз ордены кавалерлары
Төркем:MTV Video Music Awards җиңүчеләре
Төркем:«Латинча Грэмми» премиясе лауреатлары
Төркем:ЮНИСЕФның Игелекле ихтыяр илчеләре